**သင်ခန်းစာ (၃)**

**ဆယ်ဖို့တစ်ဖို့သဘောတူညီချက်**

**ဇန်နဝါရီလ ၁၄ - ၂ဝ**

ဥပုသ်နေ့မွန်းလွဲပိုင်း ဇန်နဝါရီလ ၁၄ ရက်

ဖတ်ရန်ကျမ်းချက်များ။ က၊ ၁၄း၁၈-၂ဝ။ မာလခိ၊ ၃း၁ဝ။ တရားဟော၊ ၁၂း၅-၁၄။ ဝတ်၊ ၂၇း၃ဝ။

၃ရာ၊ ၁၇း၉-၁၆။ ၁ကော၊ ၄း၁၊၂။

အလွတ်ကျမ်းချက်

‘‘ဆယ်ဖို့တစ်ဖို့ရှိသမျှကို ဘဏာတိုက်ထဲသို့သွင်း၍၊ ငါ့အိမ် တော်၌ စားစရာရှိစေခြင်းငှာပြုကြလော့။ ငါသည် မိုးကောင်းကင် ပြတင်းပေါက်ကိုဖွင့်၍ ကောင်းချီးမင်္ဂလာကို အကုန်အစင်သွန်းလောင်းမည်၊ မသွန်း လောင်းမည်ကို ထိုသို့စုံစမ်းကြလော့ဟု ကောင်းကင် ဗိုလ်ခြေအရှင်ထာဝရဘုရားမိန့်တော်မူ၏’’ (မာလခိ၊ ၃း၁ဝ)။

က၊ ၁၄ ၌ အာဗြံ၏တူဖြစ်သူလောတနှင့် မိသားစုဆွေမျိုးများ ရန်သူလာရောက်တိုက်ခိုက်သိမ်းပိုက်ပြီး သောဒုံဦမိ့မှဖမ်းဆီးခေါ်ဆောင်ခြင်းခံ ရကြောင်း မှတ်တမ်းရေးသားထားသည်။ ထိုသို့သတင်းကြားသည်နှင့် အာဗြံ သည် မိမိလူယုံများကိုစုစည်းပြီး ရန်သူနောက်သို့ချက်ချင်းလိုက်၍ တိုက်ခိုက် အနိုင်ယူလိုက်သည်။ တူဖြစ်သူ လောတနှင့်မိသားစုအားလုံးကိုလည်း ပြန်၍ ကယ်တင်လာနိုင်သည်။ သောဒုံမင်းကြီးသည် အလွန်ပင် အာဗြံကို ကျေးဇူး တင်လှ၍ အာဗြံံပြန်၍ယူလာသော စစ်ပွဲတွင်းမှပစ္စည်းအားလုံးကို အာဗြံ အား လက်ဆောင်အဖြစ် ပေးအပ်လိုက်သည်။ သို့သော် အာဗြံသည် ထို လက်ဆောင်များကို တစ်ခုမျှမယူသည့်အပြင် သူ၌ပိုင်ဆိုင်ထား သမျှသော ဥစ္စာပစ္စည်းအားလုံး၏ဆယ်ဖို့တစ်ဖို့ကို မေလခိဇေဒက်အားပေးလိုက်သည်။

အဗြံသည် ထိုသို့ဆယ်ဖို့တစ်ဖို့ကို စတင်ပေးပြီးသည်နှင့် ဘုရားရှင် ကသူ့အားမိန့်တော်မူချက်စကားသည်၊ ‘‘အချင်းအာဗြံ၊ မစိုးရိမ်နှင့်။ ငါသည် သင်၏အကွယ်အကာဖြစ်၏။ သင်၏အကျိုးသည် အလွန်ကြီးလှ၏ဟု မိန့်တော်မူ၏’’ (က၊ ၁၅း၁)။ ဘုရားသခင်သည် အာဗြံအားကာကွယ်ပေးသူ၊ အရာရာအတွက်ပြင်ဆင်ပေးသူဟု မိန့်တော်မူလျက် မစိုးရိမ်ပါရန်အားပေး ခဲ့သည်။ နောက်ပိုင်းအချိန်ကြာညောင်းပြီးမှ မောရှေမှဣသရေလ လူများအား ခါနာန်ပြည်တွင်းသို့ဝင်ရောက်ကြမည်အကြောင်းကို ပြောပြခဲ့သည်။ ခါနာန် ပြည်အတွင်းဝင်ရောက် အမွေခံသောအခါ၌ ‘‘လယ်ယာ၌တစ်နှစ်တစ်နှစ်တွင် သိမ်းရသောအသီးအနှံဆယ်ဖို့တစ်ဖို့ကို အမှန်ခွဲထားရမည်။ သင်တို့၏ဘုရား သခင်ထာဝရဘုရားသည်၊ နာမတော်ကိုတည်စေဖို့ရာ ရွေးကောက်တော်မူသော အရပ်၌......... သင်တို့၏ဘုရားသခင်ထာဝရဘုရားကို အစဉ်ကြောက်ရွံ့ရမည် အကြောင်း သင်ရကြလိမ့်မည်’’ (တရားဟော၊ ၁၄း၂၂၊၂၃)။

အယ်လင်ဂျီဝှိုက်၏ရေးသားချက်အရ ‘‘ဘာသာရေးကိစ္စနှင့်ပတ်သက် ၍ လူတို့သည် ဘုရားရှင်အား ပူဇော်ဘဏာဆက်သရမည်အကြောင်းသည် မောရှေစတင်သွန်သင်ပေးချိန်မှ ရှိလာသည်မဟုတ်ပါ။ အာဒံ၏ အသက်ရှင် နေထိုင်သောနေ့ရက်ကပင် ရှိနှင့်ပြီးသားဖြစ်သည်’’ (Testimonies for The Church, vol, p. 393).

ယင်းကိစ္စသည် ယနေ့ကျွန်ုပ်တို့အတွက် မည်သို့အဓိပ္ပာယ်ရှိသနည်း။

**ဆယ်ဖို့တစ်ဖို့သည်ဆယ်ပုံတစ်ပုံနှင့်ညီသည် တနင်္ဂနွေနေ့ ဇန်နဝါရီလ ၁၅ ရက်**

အဘိဓာန်၏အဓိပ္ပာယ်ဖွင့်ဆိုချက်အရ၊ ဆယ်ဖို့တစ်ဖို့သည် တစ်စုံ တစ်ရာ၏ဆယ်ပုံပုံလျှင် တစ်ပုံပမာဏ ဖြစ်သည်ဟုရေးသားထားသည်။ (၁ဝ) ရာခိုင်နှုန်းဖြစ်သည်။ ယင်းသို့ အဓိပ္ပာယ်ဖွင့်ဆိုချက်သည် သမ္မာကျမ်းစာ ဖေါ်ပြထားသောအကြောင်းကို ကိုးကားယူခြင်းဖြစ်နိုင်သည်။ ဆယ်ဖို့တစ်ဖို့ဆိုရာ၌ တိုးပွားလာသော ကောင်းချီး မင်္ဂလာများအထဲမှ (၁ဝ) ရာခိုင်နှုန်းကို သီးသန့် ဘုရားရှင်အတွက်ဖြစ်ကြောင်း ကျွန်ုပ်တို့ နားလည်ထားသည့် အကြောင်းမှာ ကျွန်ုပ်တို့ပိုင်ဆိုင်ထားသမျှအားလုံးသည် ဘုရားပေးထားသောပစ္စည်းဥစ္စာများ ဖြစ်သည်။ ထိုကြောင့် ဆယ်ဖို့တစ်ဖို့နှင့်အလှူငွေကို ဘုရားသခင်အားဦးစား ပေး၍ ပြန်ပေးကြရမည်။ ဆယ်ဖို့တစ်ဖို့နှင့် ဆိုင်သောပညတ်ချက်ကို ဣသရေလ လူတို့အား သိနာတောင်၌ပြဌာန်းခဲ့ခြင်းအကြောင်းမှာ ဆယ်ဖို့တစ်ဖို့သည် သန့်ရှင်း၍ ဘုရားနှင့်သာဆိုင်သည် (ဝတ်၊ ၂၇း၃ဝ၊၃၂)။ ဘုရားရှင်သည် (၁ဝ) ရာခိုင်နှုန်းကိုသာတောင်းသည်။ အခြားအလှူငွေများကိုလည်း ဆယ်ဖို့ တစ်ဖို့ကဲ့သို့ ထပ်လောင်းပေးဆပ်ကာ ကျေးဇူးတင်ကြောင်း ကို ပြသရန် လိုသည်။ ဆယ်ဖို့တစ်ဖို့ပေးခြင်းသည် ကျွန်ုပ်တို့ခရစ်ယာန်များအတွက် ဆက်ကပ်မှု ရှိကြောင်းကို သက်သေထူပြ သောသဘောဖြစ်သည်။ သမ္မာကျမ်းစာ၌ ဆယ်ပုံ တစ်ပုံအတွက် ဘုရားသခင်ကိုပြန်ပေးရခြင်းအကြောင်းကို ရှာဖွေကြည့်သော် ထိုပမာဏထက်နည်းသောကျမ်းချက်ကို မတွေ့ရပါ။

က၊ ၁၄း၁၈-၂ဝ နှင့် ဟေဗြဲ၊ ၇း၁-၉ ကိုဖတ်ပါ။ အာဗြံသည် မေလခိဇေဒက်ကိုတွေ့ဆုံရာ၌ မည်ကဲ့သို့ပြုလုပ်ခဲ့သနည်း။ ယင်းအကြောင်းသည် ရာဇဝင်တွင်ကျန်ခဲ့၍ ကျွန်ုပ်တို့မည်သို့ ဆက်လက် လုပ်ဆောင် ရမည်ကို သွန်သင်ပေးထားသနည်း။

--------------------------------------------------------------------------------------------------

ဆယ်ဖို့တစ်ဖို့အကြောင်းကို စတင်ဖော်ပြသောကျမ်းချက်သည် က၊ ၁၄ ဖြစ်သည်။ အာဗြံသည် မေလခိဇေဒက်နှင့်တွေ့ဆုံပုံအကြောင်းကို မှတ်တမ်း ပြုထားသည်။ ကျမ်းစာ၌ ဆယ်ဖို့တစ်ဖို့ဟု ပြန်လည် ခေါ်ဆိုသော စကားဝေါဟာရ ၏အဓိပ္ပာယ်သည်လည်း ဆယ်ပုံပုံတစ်ပုံသဘောပင်ဖြစ်သည် (ဟေဗြဲ၊ ၇း၁-၉)။ ဟေဗြဲကျမ်း၏မှတ်တမ်းမှတ်ရာအဖြစ် မေလခိဇေဒက်နှင့်သခင်ယေရှုရှင် သည် လေဝိအမျိုးမှ ဆင်းသက်လာ သော ပုဂ္ဂိုလ်များမဟုတ်ဟုတွေ့ရသည်။ ထိုကြောင့် ဆယ်ဖို့တစ်ဖို့ပေးခြင်းဓလေ့သည် လေဝိအမျိုးအတွက် အထူးစတင် ကျင့်သုံးခြင်းမျိုးမဟုတ်ပါ။ ယုဒလူမျိုးများမှ မိရိုးဖလာအလေ့အကျင့်ထုံးစံမှလည်း ဆင်းသက်ခြင်း မျိုးမဟုတ်ပါ။ သိနာတောင်မှစ၍ ဟေဗြဲလူမျိုးများမှ စတင် ကျင့်သုံးသောဓလေ့လည်းမဟုတ်ပါ။

က၊ ၂၈း၁၃၊၁၄၊ ၂ဝ-၂၂ ကိုဖတ်ပါ။ ယာကုပ်ကိုဘုရားသခင် မည်ကဲ့သို့ကတိပေး၍ ဘုရားသခင်ကို ယာကုပ်မည်သို့တုံ့ပြန်ခဲ့သနည်း။

--------------------------------------------------------------------------------------------------

ယာကုပ်သည် မိမိအစ်ကို၏ဒေါသထွက်ခြင်းကိုခံရပြီး အိမ်မှထွက်ပြေး သွားစဉ် ညအချိန်၌ ကောင်းကင်သို့မီအောင်ထောင်ထားသော လှေကား တစ်စင်းကို အိပ်မက်မြင်မက်ခဲ့သည်။ ထိုလှေခါးပေါ်၌ ကောင်းကင်တမန်များ တက်ဆင်းနေသည်ဟုမြင်မက်သည်။ ဘုရားသခင်သည်လည်း လှေကားထိပ် ၌ရပ်နေပြီး ယာကုပ်ကိုအိမ်အထိ ပြန်ပို့ပေးမည်ကတိတော်ကိုရရှိခဲ့သည်။ တစ်ကိုယ်တည်းဖြစ်နေသောယာကုပ်သည် လူငယ်ကလေးပင်ဖြစ်၍ လေးနက် တည်ကြည်သောစကားမျိုးကို နှုတ်မှဆိုလာခဲ့သည်။ ‘‘ထာဝရဘုရားသည် ငါ၏ ဘုရားဖြစ်တော်မူလျှင်......ပေးသနားတော်မူသမျှတို့ကို ဆယ်ဖို့တစ်ဖို့ပူဇော် ပါမည်ဟူ၍ သစ္စာပြုလေ၏’’ (က၊ ၂၈း၂၁၊၂၂)။

ဆယ်ဖို့တစ်ဖို့အကြောင်းနှင့်ပတ်သက်၍ ဥပုသ်နေ့ကဲ့သို့ အရေးကြီး ကြောင်း ကျွန်ုပ်တို့ အဘယ်ကြောင့် နားလည်ထားသင့်သနည်း။ ဣသရေလ လူမျိုးများကျင့်သုံးသော ဘာသာရေးထုံးတမ်းဓလေ့မဟုတ်ပါ။ ဣသရေလ လူမျိုးများခေတ်မှစတင်လာခြင်းမဟုတ်ပါ။ ကပ်တိုင်တော်အချိန်ပြီးသည်နောက် ယနေ့ကျွန်ုပ်တို့ နေထိုင်အသက်ရှင်သူများ မည်သို့သောအမှန်တရားကို စွဲကိုင် ထားရမည်နည်း။

**အိမ်တော်ဘဏ္ဍာတိုက်အဘယ်မှာရှိသနည်း။ တနင်္လာနေ့ ဇန်နဝါရီလ ၁၆ ရက်**

မာလခိ၊ ၃း၁ဝ ကိုဖတ်ပါ။ ယင်းကျမ်းချက်ကို ဖတ်ရှုလေ့လာသော အခါ၊ ကျွန်ုပ်တို့၏ ဆယ်ဖို့တစ်ဖို့ ရှိသမျှကို မည်သည့်နေရာသို့အရောက်ပို့ရ မည်နည်း။

--------------------------------------------------------------------------------------------------

ကျမ်းချက်၌ အတိအကျမည်သည့်နေရာဟုဖော်ပြခြင်းမပြုသော်လည်း ဘုရားသခင်၏လူတို့သည် ‘‘အိမ်တော်ဘဏ္ဍာတိုက်’’ မည်သည့်နေရာ၌ရှိ သည်ကို ကောင်းစွာသိနေကြသည်။ ဘုရားရှင်ကလည်း ညွန်ကြားချက်ကို ထပ်၍ပေးသေးသည်။ ‘‘ငါ၏အိမ်တော်၌ စားစရာရှိစေခြင်းငှာ’’ (မာလခိ၊ ၃း၁ဝ)။ ထိုကြောင့် ဘုရားရှင်မိန့်တော်မူသော ငါ၏အိမ်တော်ဘဏာတိုက်ကို ကိုယ်တော်၏လူများက ဗိမာန်တော်ဟု တထစ်ချ သိရှိနေကြသည်။ သိနာတောင် ပေါ်မှမောရှေအား မည်သို့တည်ဆောက်ရမည်၊ အလျားမည်မျှ၊ အနံမည်မျှ၊ အမြင့်၊ အကျယ်အဝန်းစသည်ဖြင့် ညွန်ကြားသောဗိမာန်တော်ကိုဆိုလိုသည်။ နောက်ပိုင်းအချိန်၌ ဣသရေလလူတို့သည် ကတိတော်ပြည်ကိုဝင်ရောက်ဝင်စား အမွေခံယူခဲ့ပြီးနောက် နေရာဒေသ၏ဗဟိုဌာနကို ‘‘ရှိလော’’ မှာပထမဦးဆုံး သတ်မှတ်ထားခဲ့ကြသည်။ ထိုထက်သာ၍တည်မြဲစေသောနေရာကို နောက်တွင် ယေရုရှလင်မြို့ ဗိမာန်တော်ကို တည်ဆောက်ကြပြီး ဌာနချုပ်အဖြစ်သတ်မှတ် ကြသည်။

တရားဟော၊ ၁၂း၅-၁၄ ကိုဖတ်ပါ။ အဆိုပါကျမ်းချက်အရ ဘုရား သခင်၏သားသမီးများတို့သည် မိမိတို့သဘောနှင့် ဆယ်ဖို့တစ်ဖို့ကိုသုံးစွဲစီမံ ခွင့်မရကြောင်းဖော်ပြထားသည်။ ယနေ့ယင်းကျမ်းချက်နှင့် ပတ်သက်၍ ကျွန်ုပ်တို့ မည်သည့်စည်းမျဉ်းစည်းကမ်းချက်များကိုလိုက်နာရန် လိုအပ်နေသနည်း။

--------------------------------------------------------------------------------------------------

ဘုရားသခင်၏မိသားစုဝင်များဖြစ်နေရသော ကျွန်ုပ်တို့အနေဖြင့် ဘုရားသခင်သည် ဆယ်ဖို့တစ်ဖို့နှင့် ပတ်သက်၍ မည်သို့အလိုတော်ရှိကြောင်းကို သိလိုကြသည်။ နားလည်လိုကြသည်။ သမ္မာကျမ်း၏ဖော် ပြချက် အရ၊ နှစ် တစ်နှစ်လျှင် ပွဲတော်ကျင်းပသောပွဲရက်အချိန် သုံးကြိမ်သတ်မှတ်သည်။ ပသခါပွဲ၊ ပင်တေကုတ္တေပွဲနှင့် သကေနေပွဲ (ထွက်၊ ၂၃း၁၄-၁၇) လူတို့သည် ယေရုရှလင် သို့သွား၍ မိမိတို့သိုထားသော ဆယ်ဖို့တစ်ဖို့နှင့် အလှူငွေကို ယူဆောင်သွားကြ ရသည်။ ထိုဆယ်ဖို့တစ်ဖို့နှင့်အလှူငွေအားဖြင့် ဘုရားရှင်ကိုချီးမွမ်းကိုးကွယ် ကြရမည်။ ထိုနောက်မှာ လေဝိအမျိုးတို့သည် ရရှိလာသောဆယ်ဖို့တစ်ဖို့ များကို ကမ္ဘာတစ်ဝန်းရှိ ဣသရေ လ လူမျိုးတို့ထံသို့ ခွဲဝေပေးကြသည် (၆ရာ၊ ၃၁း၁၁-၂၁။ နေဟမိ၊ ၁၂း၄၄-၄၇။ နေဟမိ၊ ၁၃း၈-၁၄)။ ထိုသို့ကျမ်းစာ နှင့်ညီသောဆယ်ဖို့တစ်ဖို့အသုံးပြုခြင်း စည်းမျဉ်းစည်းကမ်းကို သတ္တမနေ့ဥပုသ် အသင်းတော်မှ လက်တွေ့ ကျင့်သုံး လိုက်လျှောက်လျက်ရှိသည်။ ဒေသဆိုင်ရာ ကွန်ဖရင့်၊ မစ်ရှင်နှင့်ယူနီယံအစရှိသော ဌာနချုပ်ထားရှိရာမှ ကမ္ဘာ့အသင်း တော်ကိုယ်စားပြုပြီး အမှုတော်လုပ်ငန်းအတွက် စီမံခန့်ခွဲပေးဝေသုံးစွဲခြင်းကို ပြူကြသည်။

အသင်းသားများစိတ်ကျေနပ်စွာဖြင့် ဒေသန္တရအသင်းတော်သို့ ဆယ်ဖို့တစ်ဖို့ယူလာကြသည်။ ဝတ်ပြုခြင်း အစီအစဉ်တစ်ရပ်အဖြစ် ထည့်သွင်း လုပ်ဆောင်ကြသည်။ အသင်းသားများ မိမိတို့၏ ဆယ်ဖို့တစ်ဖို့နှင့်အလှူငွေ များကို ယူဆောင်လာကာ ထည့်ဝင်သူရှိနေသလို အဝေးရောက်အသင်းသား များလည်း အွန်လိုင်းမှတစ်ဆင့် အလှူငွေ၊ ဆယ်ဖို့တစ်ဖို့ပေးပို့ကြသည်။ ထိုနောက်မှာ ဒေသန္တရအသင်းတော်ငွေထိန်းမှ ကွန်ဖရင့်မစ်ရှင်ဌာနချုပ်သို့ စုဆောင်းရရှိသောဆယ်ဖို့တစ်ဖို့ကိုပေးပို့သည်။ ယင်းစနစ်သည် ဆယ်ဖို့တစ်ဖို့ ကိုစီမံခန့်ခွဲခြင်းစနစ်ဖြစ်သည်။ ထိုသို့ပြုရန်လည်း ဘုရားသခင်ကိုယ်တိုင် စတင်လုပ်ဆောင်ပြီး ဘိသိက် မြှောက်ထားသောလုပ်ရပ်ဖြစ်သည်။ သတ္တမနေ့ မြော်လင့်ခြင်းအသင်းတော်အနေဖြင့် ထိုသို့တစ်ကမ္ဘာလုံးသို့ စည်းစနစ်ချမှတ် ပြီး အသင်းတော်ပြန့်ပွားတိုးတက်စေရန် ဆောင်ရွက်လျက်ရှိပါသည်။

ဆယ်ဖို့တစ်ဖို့ကို ကိုယ်ပေးချင်သူအားပေးလိုက်မည်ဆိုကြပါစို့၊ မြော်လင့်ခြင်းအသင်းတော် အတွင်းမှာ ပင် အသုံးပြုသွားခြင်း မျိုးလည်းဖြစ်သည် ဆိုပါစို့။ ကျွန်ုပ်တို့အသင်းတော်သည် မည်သို့သောအသင်းတော် ဖြစ်သွား မည်နည်း။ ထိုသို့နှုတ်ကပတ်တော်နှင့်မညီသော အတွေးအခေါ်မျိုးကို ကျွန်ုပ်တို့ အဘယ်ကြောင့် ကျင့်သုံးရန်လိုသနည်း။

**ဆယ်ဖို့တစ်ဖို့ထားရှိခြင်း၏ရည်ရွယ်ချက် အင်္ဂါနေ့ ဇန်နဝါရီလ ၁၇ ရက်**

ဝတ်၊ ၂၇း၃ဝ နှင့် တော၊ ၁၈း၂၁-၂၄ ကိုဖတ်ပါ။ ဘုရားရှင်သည် ဆယ်ဖို့တစ်ဖို့အားဖြင့် မည်သို့ လုပ်ဆောင်ရန် အကြံတော်ရှိသနည်း။

--------------------------------------------------------------------------------------------------

ဘုရားရှင်သည် အရာအားလုံး၏ပိုင်ရှင်ဖြစ်သည် (ဆာ၊ ၂၄း၁)။ ကိုယ်တော်သည် ငွေကြေးပိုက်ဆံ မလိုအပ်ပါ။ သို့သော် ဆယ်ဖို့တစ်ဖို့သည် ကိုယ်တော်ပိုင်ဆိုင်သောအရာဖြစ်သည်။ မည်သို့ပြုလုပ်ရမည်ကိုလည်း ကျွန်ုပ် တို့ကိုပြောထားပြီးဖြစ်သည်။ ကိုယ်တော်၏အမှုတော်အတွက်အသုံးပြုရန် ယင်း ဆယ်ဖို့တစ်ဖို့အလှူငွေကို အသုံးပြုကြရမည်။ သို့ဖြစ်၍ အမှုတော်ကိုဆောင်ရွက် သူများအား ယင်းဆယ်ဖို့တစ်ဖို့ဖြင့် ထောက်ပံ့ကူညီပေး ရမည်။

လေဝိအမျိုးသည် ဓမ္မဟောင်းခေတ်၌ အမှုတော်ကိုအင်တိုက်အားတိုက် ဆောင်ရွက်သော သူများဖြစ် ကြသည်။ ကျန်ဣသရေလအမျိုးများကဲ့သို့ ဥစ္စာ ပစ္စည်းအမွေကို ရရှိသူများမဟုတ်ပါ။ လေဝိကိုပေးခဲ့သော မြို့များမှာ ခိုလှုံရာ မြို့အပါအဝင်ဖြစ်သည်။ မိမိတို့အတွက် တစ်ပိုင်တစ်နိုင်စိုက်ပျိုးနိုင်သောမြေကွက် လေးသာ ရရှိခွင့်ရသည်။ သူတို့ကို အခြားအမျိုးအနွယ်များက ဆယ်ဖို့တစ်ဖို့ ဖြင့်ထောက်ပံ့ပေးကြရသည်။ သူတို့ရရှိသော ဆယ်ဖို့တစ်ဖို့ထဲမှပြန်၍ သူတို့ သည်လည်း ဆယ်ဖို့တစ်ဖို့ကိုထည့်ကြသည်။

တ၊ ၂ဝး၃၅ ကိုဖတ်ပါ။ မည်သို့သောသတင်းစကားမျိုးပါရှိနေ သနည်း။ ဆယ်ဖို့တစ်ဖို့နှင့်ဆိုင်သော မေးခွန်းပုစ္ဆာမျိုး မည်သို့ပါရှိသနည်း။

--------------------------------------------------------------------------------------------------

ဆယ်ဖို့တစ်ဖို့ပေးခြင်းဓလေ့သည် အလွန်အရေးကြီးလှပါသည်။ အဘယ်ကြောင့်ဆိုသော် ဘုရားသခင် အပေါ်ယုံကြည်ကိုးစားခြင်းကို ဆောက်တည် နိုင်ခြင်းဖြစ်သည်။ သင်ရရှိသောဝင်ငွေ၏ ဆယ်ပုံပုံတစ်ပုံကို သင်ယူ ထားသည် ဖြစ်စေ၊ ပေးလိုက်သည်ဖြစ်စေ ထိုဆယ်ပုံတစ်ပုံသောပမာဏသည် ဘုရား ပိုင်သောပမာဏဖြစ်သည်။ သင်၏ယုံကြည်ခြင်းမည်မျှရှိကြောင်းကို ပြသသော သဘောဖြစ်သည်။ ထိုယုံကြည်ခြင်းကိုလေ့ကျင့်ပေးခြင်းဖြင့် သင်၏ယုံကြည်ခြင်း တိုးပွားသည်ထက် ပို၍တိုးပွားလာလိမ့်မည်။

နောက်ဆုံးသောနေ့ရက်ကာလအခြေအနေကို သင်စဉ်းစားပါ။ သင်၌ ငွေရှိနေသော်လည်း ဝယ်မရ၊ ရောင်းမရသောအချိန်ရောက်လာလိမ့်မည်။ ဗျာ၊ ၁၃-၁၄ ၌ ဖော်ပြပါရှိပြီးဖြစ်သည်။ (သင်ခန်းစာ ၁၁ ၌လည်း ဖော်ပြပေးမည်။) ဘုရားရှင်အပေါ်ကိုးစားခြင်းကို ပို၍တိုးတက်စေရန် ကိုယ်တော် ပြင်ဆင်ပေးထားသော တန်ခိုးတော်နှင့် မေတ္တာတော်သည်သာ ကျွန်ုပ်တို့ အားကိုးရန်ကျန်တော့သည်။ တစ်ကမ္ဘာလုံးမှ ကျွန်ုပ်တို့ကို ဆန့်ကျင်လာလိမ့်မည်။ ဆယ်ဖို့တစ်ဖို့ကို သစ္စာရှိစွာပြန်၍ပေးတတ်သောအကျင့်သည် ကိုယ်တော်ကို ကိုးစား နိုင်သော စိတ်များကို မြှင့်တင်ပေးနေသည်။ ယင်းအချိန်မရောက်မီ၊ ဘုရားသခင်သည် ကျွန်ုပ်တို့အား ကိုးစား ယုံကြည်တတ်ရန် လေ့ကျင့်သင်ကြား ပေးနေခြင်းဖြစ်သည်။ ကျွန်ုပ်တို့မည်သည့် အခြေအနေမျိုးသို့ ရောက်ရှိနေပါစေ၊ ဘုရားရှင်ကို ကိုးစားယုံကြည်နိုင်လာမည်။

ဒုတိယအကြောင်းအရာအနေဖြင့် ငွေကြေးအပေါ်သစ္စာရှိခြင်းသည် ဘုရားရှင်၏ ကောင်းချီးမင်္ဂလာ ကတိတော်ကို သာ၍ပြည့်စုံသွားစေမည်။ ဆယ်ဖို့တစ်ဖို့ပေးခြင်းဖြင့် ဘုရားရှင်၏ကတိတော်မှ ကောင်းကင် ပြတင်းပေါက် တံခါးကိုဖွင့်၍ ကျွန်ုပ်တို့သိုထားစရာ နေရာမရှိအောင် ကောင်းချီးသွန်းလောင်း ပေးမည်ဟု ကတိပြုထားသည်။ ကျွန်ုပ်တို့အတွက် လုံလောက်၍ ပိုလျှံနေသော အရာအားလုံးကို လိုနေသူများနှင့် ဘုရားရှင်၏အမှုတော်အတွက် ပါဝင်ကူညီ လုပ်ဆောင်လှူဒါန်းရန်ဖြစ်သည်။

သင့်အနေဖြင့် အကြီးမြတ်ဆုံးသောသမ္မာတရား၏သွန်သင်ချက်၌ မည်သို့ခံစားချက်ရှိသနည်း။ ‘‘သင်ရရှိခြင်းထက်ပေးကမ်းရခြင်း’’ ကပို၍ ကောင်းချီးမင်္ဂလာဖြစ်သည်ဟု ယူဆပါသလား။

အသားတင်ဝင်ငွေကိုတွက်ချက်၍ဆယ်ဖို့တစ်ဖို့ပေးခြင်း ဗုဒ္ဓဟူးနေ့ ဇန်နဝါရီလ ၁၈ ရက်

ကျွန်ုပ်တို့သည် ရရှိသောအသားတင်ဝင်ငွေမှ ဆယ်ဖို့တစ်ဖို့ကိုပေး သည်။ တစ်နာရီရရှိသောဝင်ငွေ သို့မဟုတ် လစာမှရရှိသောအသားတင် ငွေအားလုံးကိုတွက်၍ ဆယ်ဖို့တစ်ဖို့ထည့်ရသည်။ ယင်းနောက်တွင် ကျွန်ုပ်တို့ ရရှိသောအမြတ်အစွန်းထဲမှ စီးပွားရေးလုပ်ငန်းမှရရှိသောအကျိုးအမြတ်ကို တွက်ချက်၍ ဆယ်ဖို့တစ်ဖို့ ထည့်ရသည်။ အများစုသောတိုင်းပြည်တို့၌ အခွန်အစည်းသတ်မှတ်၍ အလုပ်သမားများ၏လုပ်အားခမှ နုတ်ယူသောအစိုးရ အစီအစဉ်ရှိကြသည်။ ကာကွယ်ရေးလုံခြုံရေးအတွက်၊ လမ်းတံတားများအတွက်၊ အလုပ်လက်မဲ့ဖြစ်သူများအတွက် စသည်ဖြင့် ပြန်၍အသုံးပြုကြသည်။ အသားတင်ဝင်ငွေဟုဆိုရာ၌ အခွန်ငွေမနုတ်မီ သတ်မှတ်သောဝင်ငွေကို ဆိုလိုသည်။ ကိုယ်ပိုင်လုပ်ငန်းလုပ်ကိုင်သူများအနေဖြင့် အရင်းကိုနုတ်ပြီး အသားတင်အမြတ်မှ အခွန်မဆောင်မီဝင်ငွေကိုတွက်ချက်ကာ ဆယ်ဖို့တစ်ဖို့ ထည့်ရသည်။ မြော်လင့်ခြင်းအသင်းတော်မှ ဆယ်ဖို့တစ်ဖို့ပေးခြင်းစနစ်ကို လေ့လာကြရာမှာ အသင်းသားများသည် အခွန် မပေးမီ အသားတင်ဝင်ငွေ အပေါ်မူတည်ပြီး ဆယ်ဖို့တစ်ဖို့ကိုပေးခြင်းအလေ့အထကိုကျင့်သုံးသည်။

၃ရာ၊ ၁၇း၉-၁၆ ကိုဖတ်ပါ။ မုဆိုးမကြီးထံသို့ ဧလိယရောက်မလာမီ သူမ၏အခြေအနေမည်သို့ရှိသနည်း။ ပုရောဖက်ကြီးသည် သူမအား ဦးစွာပြုရမည့်အရာကို မည်သို့စေခိုင်းထားသနည်း။ မိမိအဖို့နှင့်သားငယ်အဖို့ စားမည့် အစာကို မည်သို့ဦပရမည်နည်း။ ထိုကိစ္စမှ ကျွန်ုပ်တို့မည်သို့သောသင်ခန်းစာကို ရရှိနိုင်ပါသနည်း။

--------------------------------------------------------------------------------------------------

ဇရတ္တမြို့တွင်နေသောမုဆိုးမကို ဘုရားရှင်မှစေလွတ်လိုက်သော ဘုရား၏လူတစ်ဦးရောက်လာမည်ဟု ကြိုတင်မိန့်တော်မူခဲ့သည် (၃ရာ၊ ၁၇း၉)။ ဧလိယရောက်ရှိလာသောအခါမှာ သူမ၌ရင်ဆိုင်ရသောအခက်အခဲကို တင်ပြ ခဲ့သည်။ ဧလိယက ဦးစွာရေတစ်ခွက်အပြင် ‘‘မစိုးရိမ်နှင့်၊ သင်ဆိုသည်အတိုင်း သွား၍ပြုလော့။ သို့ရာတွင် ငါ့အဖို့မုန့်ပြားငယ်တစ်ပြားကို အလျင်လုပ်၍ယူခဲ့လော့။ နောက်မှ သင်နှင့်သင်၏သားငယ်အဖို့လုပ်လော့။ ဣသရေလအမျိုး၏ ဘုရားသခင်ထာဝရဘုရားမိန့်တော်မူသည်ကား၊ ထာဝရဘုရားသည် မြေပေါ်မှာ မိုးကို ရွာစေတော် မမူမီတိုင်အောင် အိုး၌ရှိသောမုန့်ညက်မကုန်၊ ဘူး၌ရှိသော ဆီမလျော့ရဟု မိန့်တော် မူကြောင်းကို ဆင့်ဆို၏’’ (၃ရာ၊ ၁၇း၁၃၊၁၄)။

ယင်းကိစ္စသည် ဧလိယအနေဖြင့် တစ်ကိုယ်ကောင်းဆန်ခြင်းသဘော လော၊ မုဆိုးမ၏ ယုံကြည်ခြင်းကို စမ်းသပ်ခြင်းသဘောလော၊ ယုံကြည်ခြင်းကို ပြသစေခြင်းသဘောလော။ အဖြေမှာဒွိဟဖြစ်စေနိုင်သည်။

အသားတင်ရရှိသောကောင်းချီး (ဝင်ငွေ) ကိုသတ်မှတ်ရာ၌ ကျွန်ုပ်တို့ ၏ဆုံးဖြတ်ချက်အပေါ် မူတည် နေ လိမ့်မည်။ အသင်းတော်အနေဖြင့် မည်သို့ လုပ်ပါ၊ မည်သို့ဖြင့်မလုပ်ရ၊ ထိုသို့မှမှန်မည်၊ မဟုတ်ပါကမှားသည် စသည့် အမိန့်မျိုးမပေးပါ။ ထို့ကြောင့် ကိုယ်တိုင်ရွေးချယ်ဆုံးဖြတ်ခြင်းသာလျှင် အဓိက ဖြစ်လိမ့်မည်။ တစ်မူထူး ခြားပုဂ္ဂိုလ်များတို့၏ လုပ်ပုံကိုင်ပုံဆုံးဖြတ်ပုံကို သွားရောက် တရားစီရင်ရန်လည်းမလိုပါ။ ကျွန်ုပ်တို့ကိုယ်စီကိုယ်င မိမိကိုယ်တိုင်သာ ဘုရား သခင်နှင့်ရင်ဆိုင်ဖြေရှင်းရကြမည်။ ဘုရားနှင့်သာရှင်းတမ်းပြုရပါမည်။ အဓိက မှာ ကျွန်ုပ်တို့၏ဆုံးဖြတ်ချက်အပေါ် ဘုရားရှင်စီရင်တော်မူလိမ့်မည်။ လူတိုင်း၊ စိတ်နှလုံးကြံစည်သမျှအတိုင်း လုပ်ဆောင်ချက်ကို ပြန်၍ပေးဆပ်ကြရလိမ့် မည်။’’ (Ellen G. White, Testimonies for The Church, vol 4.p. 469).

ကောင်းချီးခံစားနေရလျက် ဆယ်ဖို့တစ်ဖို့ကို တစ်ကြိမ်တစ်ခါမျှ မပေးဖူးသောသူတစ်ဦးကို သင့်အနေဖြင့် မည်သို့ရှင်းပြပါမည်နည်း။ ထိုကောင်းချီး မင်္ဂလာများကြောင့် သင်ဆယ်ဖို့တစ်ဖို့ပေးသောအခါ၊ သင်၏ ယုံကြည်ခြင်းကို မည်သို့ပို၍သန်မာစေသနည်း။

**ရိုးသားသော သို့မဟုတ် သစ္စာရှိသောဆယ်ဖို့တစ်ဖို့ ကြာသပတေးနေ့ ဇန်နဝါရီလ ၁၉ ရက်**

၁ကော၊ ၄း၁၊၂ ကိုဖတ်ပါ။ ဘုရားသခင်၏သားသမီးများဖြစ်သည် နှင့်အားလျော်စွာ ကိုယ်တော် သွန်းလောင်းတော်မူသော ကောင်းချီးများကို အုပ်ချုပ် ကွပ်ကဲကြရသည်။ မည်သို့သောသူများဖြစ်ကြရန် ဘုရားရှင်စေခိုင်းတော်မူ သနည်း။

-------------------------------------------------------------------------------------------------

သို့ဖြစ်၍ ဆယ်ဖို့တစ်ဖို့၌သစ္စာရှိရန် ဘုရားရှင်မည်သို့မိန့်တော်မူ သနည်း။ ယခုအပတ် ဆယ်ဖို့တစ်ဖို့နှင့် ဆိုင်သော အကြောင်းအရာရှုထောင့် များစွာကို ပြန်လည်သုံးသပ်ကြရမည်ဖြစ်သည်။

၁။ ပမာဏ - ဆယ်စုတစ်စုမြောက် သို့မဟုတ် (၁ဝ) ရာခိုင်နှုန်း၊ ကျွန်ုပ်တို့ ၌တိုးပွားလာသောအရာအားလုံးကို ထည့်၍ရေတွက်ရမည်။

၂။ အိမ်တော်ဘဏ္ဍာတိုက်သို့ယူလာခြင်း - ဧဝံဂေလိအမှုတော်ကို ဆောင်ရွက်သောနေရာ၊ အမှုဆောင်များကို ပေးဝေထောက်ပံ့ရာနေရာ။

၃။ ဝင်လာသမျှကောင်းချီးအားလုံး၏ ပထမဦးဆုံးရရှိသောကောင်းချီးကို ဘုရားရှင်အား ဂုဏ်ပြုပူဇော် ပါသည်။

၄။ မှန်ကန်သန့်ရှင်းစွာအသုံးပြုခြင်း၊ အမှုတော်ကိုထောက်ပံ့ကူညီမှုပြုခြင်း။

အသင်းတော်ပိုင်ပစ္စည်းနှင့်အလှူငွေကို ထိန်းသိမ်းရသောတာဝန်သည် ကျွန်ုပ်တို့ အသင်းသား များ၏တာဝန်ဖြစ်၍ အချက်သုံးချက်ကို အလေးထား ကိုင်တွယ်ပါ။ ဘဏ္ဍာတိုက်ကို စီမံခန့်ခွဲ နေရသောသူသည် ရန်ပုံငွေများကို မှန်ကန်စွာစိစစ်ကိုင်တွယ်စီမံမှုရှိပါသလား။

အလှူငွေများသည် ဆယ်ဖို့တစ်ဖို့နှင့်ကွာခြားချက်မှာ ဆယ်ဖို့တစ်ဖို့ သည် ဘုရားပိုင်သောငွေဖြစ်၍ ကျွန်ုပ်တို့နှင့်မဆိုင်ပါ။ ဆယ်ဖို့တစ်ဖို့နှင့် ဘဏ္ဍာတိုက်ကို ဘုရားသခင်ကိုယ်တော်တိုင် သတ်မှတ်ပေးသော အရာများဖြစ် သည်။ ကျွန်ုပ်တို့ကောင်းစွာစောင့်ရှောက်ရန် တာဝန်ရှိသည်။ ပမာဏကို ကျွန်ုပ်တို့ကန့်သတ် ပေးခြင်းမဟုတ်၊ ဘုရားကိုယ်တိုင်ကန့်သတ်ထားပေးသည်။ ‘‘ကျွန်ုပ်သည် ခံစားရသော ကောင်းချီးအားလုံး၏ ဆယ်ပုံတစ်ပုံ (၁ဝ) ရာခိုင်နှုန်းကို အပြည့်အမီမပေးလျှင် ကျွန်ုပ်ပေးသောအရာသည် ဆယ်ဖို့တစ်ဖို့မဟုတ်သေး ပါ။ ထိုဆယ်ဖို့တစ်ဖို့သောပမာဏကို အိမ်တော်ဘဏ္ဍာတိုက်သို့ဆောင်ယူ လာခြင်းမပြုလျှင် ကျွန်ုပ် ဆယ်ဖို့ တစ်ဖို့ ပေးခြင်းမဟုတ်။

မသဲ၊ ၂၅း၁၉-၂၁ ကိုဖတ်ပါ။ ဘုရားသခင်၏ငွေ၊ ရန်ပုံငွေကို စီမံခန့်ခွဲပေးရန် ကျွန်ုပ်တို့မည်သည့်အချိန်၌ ခေါ်တော်မူခြင်းခံကြရသနည်း။ ငွေကြေးအပေါ်သစ္စာရှိသူကို မည်သို့သောစကားမျိုးဖြင့် ပြောဆိုခံရသနည်း။

--------------------------------------------------------------------------------------------------

‘‘ဆယ်ဖို့တစ်ဖို့ရှိသမျှကို ဘဏ္ဍာတိုက်ထဲသို့သွင်းကြလော့’’ (မာလခိ၊ ၃း၁ဝ)။ ဘုရားသခင်၏ အမိန့်တော်ဖြစ်၏။ ကျေးဇူးဆပ်သည့်ပုံစံ၊ ရက်ရော လှူဒါန်းသည့်ပုံစံမျိုးမဟုတ်ပါ။ ရိုးသားစွာပြုရသော အရာ တစ်ခုဖြစ်သည်။ ဆယ်ဖို့တစ်ဖို့သည် ဘုရားသခင်နှင့်ဆိုင်၍ ဘုရားပိုင်သည်။ ကိုယ်တော် ပိုင်သောအရာကို ကိုယ်တော်အားပြန်၍ပေးရန် ကိုယ်တော်တောင်းခြင်းဖြစ်သည်’’ (Ellen G. white, Education, p 138). ဘုရားရှင်အတွက်စီမံခန့်ခွဲရခြင်းအမှုသည် အခွင့်အရေးကောင်းတစ်ခုဖြစ်သည်။ တာဝန်တစ်ရပ်လည်းဖြစ်သည်။ ဘုရားရှင် သည် ကျွန်ုပ်တို့ကိုကောင်းချီးပေးသည်။ ကြည့်ရှုစောင့်ရှောက်သည်။ သို့သော် ပေးသမျှအားလုံးထဲမှ ဆယ်ဖို့တစ်ဖို့ကိုသာပြန်ယူသည်။ ထိုဆယ်ဖို့တစ်ဖို့ ကိုလည်း အမှုတော်အတွက်အသုံးပြုရန်ဟု သတ်မှတ် ထားပေး ပြန်သည်။ ရှေးဣသရေလလူမျိုးများအချိန်၌ လေဝိသားများကို အထူးအနွယ်အဖြစ် သတ်မှတ်ပြီး ဆယ်ဖို့တစ်ဖို့နှင့်ထောက်ပံ့ကူညီခဲ့သည်။

အချို့သူတို့သည် မိမိတို့၏ဆယ်ဖို့တစ်ဖို့ကို မည်သည့်နေရာသို့ ပို့သည်၊ မည်သည့်အတွက်အသုံးပြုသည် စသည်အပေါ် စောဒကတက်ကြ သည်။ ဘုရားရှင်မည်သို့မိန့်တော်မူခဲ့သနည်း။ ‘‘မှန်မှန်ကန်ကန်သစ္စာရှိသော ဘဏ္ဍာတိုက်မျိုးကိုသာ သင်တို့၏ဆယ်ဖို့တစ်ဖို့ကို ယူဆောင်သွားပါဟု မိန့်တော်မူခဲ့ပါသလား။’’

သောကြာနေ့ ဇန်နဝါရီလ ၂ဝ ရက်

ဆက်လက်လေ့လာရန်။

EllenG. White’s most comprehensive tithe document in volume 9 of Testimonies for the Church, pp. 245-252. Study Section III of Counsels on Stewardship, pp. 65-107 ကိုဖတ်ပါ။

‘‘ဆယ်ဖို့တစ်ဖို့ရှိသမျှသည် ဘဏ္ဍာတိုက်အတွင်းသို့ ရောက်ရှိရမည့် ပမာဏအတိုင်းရောက်ရှိသွားလျှင် သန့်ရှင်းသောအမှုတော်အတွက် ထိုဆယ်ဖို့ တစ်ဖို့နှင့်အလှူတော်ငွေများကို ဆယ်ဆတိုးပွားစေလိမ့်မည်။ သို့ဖြင့် ဘုရား သခင်နှင့်လူတို့ဆက်သွယ်သောလမ်းသည်လည်း အစဉ်ဖွင့်ထားနေလိမ့်မည်’’ Ellen G. White, Testimonies for the Church, vol 4. P. 474). အံ့ဖွယ်သော ရေးသားချက်ဖြစ်သည်။ ကျွန်ုပ်တို့အားလုံးသည် သစ္စာရှိသော ဆယ်ဖို့တစ်ဖို့ ပေးသူများဖြစ်လျှင် ဘုရားရှင်မှအမှုတော်အတွက် ငွေကြေးများကိုလည်းကောင်း၊ အမှုတော်ငွေများကိုလည်းကောင်း ကောင်းချီးသွန်းလောင်း၍ အဆတစ်ထောင် မက များပြားလာလိမ့်မည်။

‘‘မာလခိအခန်းကြီး ၃ ၌ ဘုရားနှင့်လူပြုသောအာမခံချက်ကိုတွေ့ရ သည်။ ဆယ်ဖို့တစ်ဖို့နှင့်အလှူငွေကို သစ္စာရှိစွာပြန်၍ပေးသူများအား ဘုရားရှင်မှ ကောင်းချီးမင်္ဂလာအဆမတန်သွန်းလောင်းပေးမည်ဟု အာမခံချက် ပြုထား သည်’’ (Ellen G. White, Review and Herald, December 17, 1904).

ဘုရားသခင်သတ်မှတ်တောင်းဆိုသောအချက်ကို သတိပြုကြရမည်။ ကောင်းချီးမျိုးစုံမြောက်မြားစွာကို သွန်းလောင်းပေးတော်မူ၍ ဆယ်ပုံပုံတစ်ပုံ ကိုသာ ပြန်၍တောင်းနေသည်။ ထိုဆယ်ပုံပုံတစ်ပုံကို သစ္စာရှိစွာ ပြန်၍ပေးလျှင် ကောင်းချီးများစွာသွန်းလောင်းပေးအုံးမည်။ ဘုရားရှင်သည် မိမိ၏ဘဏ္ဍာကို ကြီးကြပ် ခန့်ခွဲနေသူများအား ယုံကြည်စွာဘဏ္ဍာများအပ်ထားလျက်ရှိသည်။ ထိုဘဏာအားလုံးအထဲမှ ဆယ်ဖို့တစ်ဖို့သည် သူပိုင်သည်ဟုမိန့်တော်မူထား သည်။ ဘုရားရှင်သည် လူကိုယုံကြည်၍ ဥစ္စာပစ္စည်းများအပ်နှံထားသည်။ လူတို့သည်လည်း ဘုရားရှင်ကိုသစ္စာရှိစွာ ပြန်၍ပေကြရန်လိုသည်။ ယေရှု ခရစ်ကိုတော်တိုင် ထိုအစီအစဉ်ကို ချမှတ်လုပ်ကိုင်စေခြင်းဖြစ်သည်။’’ (Ellen G. white, Testimonies for The Church, Vol 6, p. 384).

-ဝ-